Source: http://nja.hu/hirek/2006.-szeptemberi-es-oktoberi-tuntetesek/Page-6.jog
Timestamp: 2017-11-24 18:25:31+00:00

Document:
Budaházy nem tartja illetékesnek a bíróságot
Felfüggesztett szabadságvesztést kért az ügyész Budaházy Györgyre a budapesti Szabadság téri szovjet emlékmű megrongálása miatt indult büntetőper keddi tárgyalásán. Gaudi-Nagy Tamás, Budaházy ügyvédje szerint védencét inkább kitüntetésben, örök életre szóló életjáradékban kellene részesíteni tettéért.
http://fmh.hu/belfoldi/20100202_budahazy_per
2010. február. 02. kedd | Szerző: MTI
Felfüggesztett szabadságvesztést kért az ügyész Budaházy Györgyre a budapesti Szabadság téri szovjet emlékmű megrongálása miatt indult büntetőper keddi tárgyalásán a Pesti Központi Kerületi Bíróságon (PKKB).
Végül ötszázezer forint pénzbüntetésre ítélték Budaházy Györgyöt. A harmadrendű vádlott ugyanennyi pénzbüntetést kapott, a bíróság szerint mindketten bűnösek jelentős kárt okozó rongálásban, amelyet társtettesként követtek el.
Jogerős felmentés a 2006-os MTV-ostrom miatti büntetőügyben
NJSZ hír, Nemzeti Jogvédő Szolgálat, 2010. január 19. www.nja.hu
A Magyar Televízió Szabadság téri székházánál 2006. szeptember 18-ról 19-re virradó éjszaka történtekkel kapcsolatban indult büntetőügyben 11 vádlott esetében a Pesti Központi Kerületi Bíróság idén január 15-én pénteken hirdetett ítéletet.
Hét vádlottat felfüggesztett szabadságvesztésre, egy vádlottat - aki egy másik ügyben már büntetve volt - végrehajtandó szabadságvesztésre ítélt, három vádlottat pedig felmentett a bíróság.
Egyiküket, Rózsási Attilát Gyurta Tibor Roland ügyvéd, a Nemzeti Jogvédő Szolgálat elnökségi tagja védte.
Hétfőn ítélet várható a 2006 őszi MTV székházostrom miatt Toroczkai László ellen indított kártérítési perben.
NJSZ hír, Nemzeti Jogvédő Szolgálat, 2010. január 15. www.nja.hu
A Fővárosi Bíróság a 2010. január 18-án 13 órakor kezdődő tárgyaláson várhatóan ismét ítéletet hirdet a Toroczkai László ellen a Budapesti Rendőr-főkapitányság (BRFK) által a 2006. szeptember 18-i MTV székházostrom során a rendőrségi eszközökben keletkezett károk megtérítése iránt indított perben.
A TV 2 Mokka című műsorának vendége volt Gaudi- Nagy Tamás ügyvéd és az NJSZ ügyvezetője 2009. november 13-án, aki a 2006 őszi jogsértésekről beszélt
A TV 2 Mokka című műsorának vendége volt Gaudi-Nagy Tamás ügyvéd és NJSZ ügyvezetője, valamint két 2006 őszi jogsértett Zajácz László személyesen, míg telefonon Tátrallyai Péter.
A téma a 2006 őszi tömeges jogsértések és azok utóélete volt.
Az MTV történetében először beszélt stúdióban Gaudi-Nagy Tamás ügyvéd és az NJSZ ügyvezetője a 2006 őszi jogsértésekről és a nemzeti jogvédők által ellátott ügyekről a 2009. november 4-én
Az M1 Ma Reggel c. műsorának vendége volt Gaudi-Nagy Tamás ügyvéd és NJSZ ügyvezetője, aki a 2006. őszi tömeges jogsértésekről és a Nemzeti Jogvédő Szolgálat által ellátott ügyekről beszélt a szervezet történetében az MTV stúdijában első alkalommal.
Felfüggesztett szabadságvesztésre ítélte a Pesti Központi Kerületi Bíróság az MTV-székház ostromlóit
Összesen hat vádlott esetében állapította meg a Pesti Központi Kerületi Bíróság a közérdekű üzem működésének megzavarását, továbbá a vádlottak egy részénél a felfegyverkezve, csoportosan elkövetett, hivatalos személy elleni erőszak, másoknál pedig a lopás bűntettét.
NJSZ hír, Hírszerző nyomán 2009. november 12. Nemzeti Jogvédő Szolgálat www.nja.hu
Hat vádlottat első fokon felfüggesztett szabadságvesztésre ítélt a Pesti Központi Kerületi Bíróság a Magyar Televízió (MTV) székházának három évvel ezelőtti ostroma ügyében közérdekű üzem működésének megzavarása és más bűncselekmények miatt csütörtökön.
Közel 3 millió forint kártérítésre kötelezték a rendőrséget 2006 októberi erőszak miatt, ez a nemzeti jogvédők ilyen ügyeiben született hatodik jogerős ítélet
NJSZ hír, 2009. november 5. Nemzeti Jogvédő Szolgálat www.nja.hu
A Fővárosi Bíróság 2009. április 9-én hozott elsőfokú ítéletével kötelezte a Borsod-Abaúj-Zemplén Megyei Rendőrkapitányságot másfélmillió forint nem vagyoni kártérítés, kamatai és a perköltségek megfizetésére a 2006. október 24-én hajnalban rendőrök által brutálisan megvert Tátrallyay Péter felperes javára.
A Fővárosi Ítélőtábla 2009. október 29-én meghozott jogerős ítéletével az első fokú bíróság ítéletét megváltoztatta, és a Borsod-Abaúj-Zemplén Megyei Rendőrkapitányságot 2.500.000,- Ft és kamatai összegű nem vagyoni kártérítés megfizetésére kötelezte, azaz a kártérítés összegét 1.000.000,- Ft-tal megemelte, továbbá kártérítésre kötelezte a Budapesti Rendőr-főkapitányságot is, 300.000,- Ft és kamatai mértékben, mivel a súlyosan bántalmazott felperessel nem úgy bántak a BRFK rendőrei, ahogy azt a felperes egészségi állapota szükségessé tette volna, és ez a körülmény első alkalommal járt kártérítési következményekkel.
A Nemzeti Jogvédő Szolgálat sajtótájékoztatót tartott "Számvetés a 2006 őszi tömeges rendőri erőszak 3. évfordulóján" címmel
2009. október 14-én Nemzeti Jogvédő Szolgálat (NJSZ) sajtótájékoztatót tartott a budapesti Nemzeti Kávéházban: Számvetés a 2006 őszi tömeges rendőri erőszak 3. évfordulóján címmel. Mi lett a sorsa a koncepciós perek meghurcoltjainak, a megvert, megkínzott és jogellenesen fogva tartott áldozatoknak és a mindezért felelős tetteseknek ? Mit lehet és kell tenni az igazságtétel (felelősségre vonás és jóvátétel) érdekében ?
A Fővárosi Bíróság 1,6 millió forintos kártérítési összeget ítélt a 2006 őszén meghurcolt tanárnak rendőri bántalmazás és bűnügyi őrizet miatt
Zajácz László 2006. őszén meghurcolt pedagógus kártérítési perében nyolcszáz-nyolcszázezer + kamatai nem vagyoni kártérítés megfizetésére, illetve száz-százezer forint perköltség megfizetésére kötelezte a Fővárosi Bíróság a Budapesti Rendőr-főkapitányságot és a Készenléti Rendőrséget a tegnapi tárgyaláson kihirdetett nem jogerős ítéletével, amiért 2006 szeptemberében a rendőrök rátámadtak, elfogták és jogtalanul őrizetben tartották őt, és eközben súlyos kézsérülést is szenvedett.
Eredmények 51 - 60 / 235

References: bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság